InfoMC 2. pótpótZH

2017.12.15

1. Feladat

a)

1 pont

Ábrázoljuk az  x,4x,(1/x) függvényeket a [0,1] intervallumon, az értékkészlet [0,2] legyen.

b)

3 pont

Ábrázoljuk az előzőt, de rakjunk rá egy piros kört a grafikonok által közrezárt rész belsejébe. A grafikonok mind ugyanolyan színűek legyenek.

A kör tényleg kör legyen, ne ellipszis alakú.

2. Feladat

5 pont

Készítsünk egy Manipulate-et, aminek egy két dimenziós csúszkája van és egy színválasztója. Ábrázoljunk egy színes körlapot és egy fekete szélű üres négyzetet. A kör színe a színválasztóval legyen állítható, a helyzete a kétdimenziós csúszkával. A kör ne lógjon túl a négyzeten, de egészen a széléig el lehessen vinni.

3. Feladat

6 pont

a)

Készítsük olyan függvényt, aminek egy paramétere egy nem-negatív egész szám, visszatérési értéke egy olyan hosszú alternáló, 1/-1 számokból álló lista.

Például:

4 ↦{1,-1,1,-1}

b)

Készítsük olyan függvényt, aminek egy paramétere van, egy nem-negatív egész szám, és a visszatérési értéke egy akkora négyzetes mátrix melyben sakktábla szabály szerint vannak 1/-1 értékek.

Például:

4↦(({{1, -1, 1, -1}, {-1, 1, -1, 1}, {1, -1, 1, -1}, {-1, 1, -1, 1}}))

c)

Készítsünk ugyanolyan függvényt, ami egy mátrixot kap és két indexet (i, j). A visszatérési értéke legyen egy egyel kisebb mátrix, ami az eredetinek az i-edik sorának j-edik oszlopának elhagyásával keletkezett.

(({{1, 2, 3, 4}, {2, 3, 4, 5}, {3, 4, 5, 6}, {4, 5, 6, 7}})) ,2,2↦(({{1, 3, 4}, {3, 5, 6}, {4, 6, 7}}))

4. Feladat

2 pont

Melyik x lokális és melyik globális? Egy sorban több is lehet!

x=3
f[x_]:=x^2
Table[f[x],{x,1,x,1}]

5. Feladat

3 pont

Készítsünk egy 3D-s ábrát, amin egy hóember látható: három, egyre kisebb gömb egymáson.

6. Feladat

5 pont

Készítsünk olyan “játékot”, amin egy töröttvonal látható (ListLinePlot, de a tengelyek ne látszódjanak), kezdetben egy 10 pontból álló, vízszintes vonal (mind a 10 pont legyen 0 magasan). és van egy gomb, amit ha megnyomunk, akkor a töröttvonal véletlenszerű értéket vesz fel, mind a 10 pontja legyen 0 és 1 közötti véletlen érték. Az ábrázolás tartománya ne változzon, legyen fix [0,1] intervallum.